User talk:Turkmensoft

Turkmensoft Terjimeçi
TERJIMEÇI API NÄME? Terjimeçi API - bu serwerdäki programma (kod) bolup, onlaýn terjimeçiniň hyzmatlaryndan peýdalanmaga mümkinçilik berýär. Terjimeçi API REST görnüşindedir, ýagny serwere has uly bolmadyk soraglaryň iberilmegi arkaly ulanylýar.

NÄHILI ULANMALY? Ýokarda belläp geçişimiz ýaly, serwere soraglaryň iberilmegi arkaly ulanylýar. Biz serwere belli bir soragy ugradýarys, serwer hem biziň soragymyza jogap gaýtaryp berýär. Elbetde, sähelem bolsa web programmirleme barada bilýän bolsaňyz, onda nädip serwere soraglaryň iberilişini bilýän bolsaňyz gerek?!

Mysal üçin, şu http://terjime.biz/api?translate=["Türkmençe-Русский","Sary"] URL-da (salgyda) "?" belgisinden öňde ýerleşýän bölegi serwerdäki programmanyň (web sahypanyň we ş.m.) salgysy (ýerleşýän ýeri), "?" belgisinden soňda ýerleşýän bölegi serwere iberilýän sorag. Biz şu ýokardaky salgy arkaly "Sary" diýen sözi Türkmen dilinden Rus diline terjime edýäris. Netijäni görmek üçin salgyň üstüne basyp bilersiňiz. Netijede birtopar düşnüksiz simwollaryň toplumy alyndy (JSON formatdaky setir). Terjimeçi API-niň ähli funksiýalary dogry netijäni JSON formatda gaýdyp berýär! JSON format ulanmak üçin örän amatly bolup, birnäçe programmirleme dillerinde ýörite bu format bilen işleýän funksiýalar göz öňünde tutulandyr.

SORAGLARYŇ IBERILIŞI Elbetde soraglaryň iberilişiniň düzgünleri bar. Terjimeçi API-siniň birnäçe funksiýalary bar. Olardan peýdalanmak üçin soraglary dogry ibermek gerek. Geliň onda soraglaryň nähili iberilmelidigine seredeliň!

Ýokarda mysal getiren URL-myza (salgymyza) täzeden seredeliň: http://terjime.biz/api?translate=["Türkmençe-Русский","Sary"]

Bu ýerde translate funksiýanyň ady, "=" belgisinden soňky [ ] belgileriniň arasyndakylar bu funksiýanyň parametrleri. translate funksiýasy sözi ýa-da sözleriň toplumyny terjime edýär. Onyň iki sany parametri bolup, birinjisi - terjimäniň ugryny, ikinjisi - terjime ediljek sözleri görkezýar. Diýmek, onda bize Terjimeçi API-sinden dogry peýdalanmak üçin, funksiýanyň adyny we "=" belgisinden soň [ ] belgileriniň arasynda bu funksiýanyň paramterlerini görkezmek galýar.

Üns beriň! Soraglary ibereniňizde iberjek URL-yňyzda (salgyňyzda) hiç hili boşluk (space) simwoly bolmaly däldir! Boşluk simwolyna derek %20 ulanyň! Meselem, http://terjime.biz/api?translate=["Türkmençe-Русский","Sary%20Alma"]

Siz doly funksiýalaryň sanawyna we olaryň hersiniň parametrlerine aşakda "Funksiýalar" bölüminde seredip bilersiňiz!

JOGAPLARYŇ ÜSTÜNDE IŞLEMEK Iň esasy zatlaryň biri hem serwere sorag iberilenden soň, netijäni alyp, öz isleýşiňe görä ulanmak bolup durýar. Ýokarda aýdyşymyz ýaly Terjimeçi API-niň islendik funksiýasy dogry netijäni JSON formatda berýär. Her funksiýanyň edýän işi dürli, şonuň üçin olaryň netijeleräm dürli bolýar.

Geliň, mysal hökmünde ýene-de ýokarda mysal getiren soragymyzy alalyň: http://terjime.biz/api?translate=["Türkmençe-Русский","Sary"]

Netijede biz şunuň ýaly JSON formatdaky setiri alarys: ["sary; \u0436\u0451\u043b\u0442\u044b\u0439; \u0440\u0443\u0441\u044b\u0439; \u044f\u0438\u0447\u043d\u044b\u0439"]

Indi alynan netijäni ulanmak üçin, ýörite funksiýalaryň kömeginden peýdalanmaly. Ýokarda aýdyşymyz ýaly köp programmirleme dillerinde bu funksiýalar göz öňünde tutulandyr. Geliň, düşnükli bolmagy üçin, PHP dilinde ýazylan gysgaça programma seredeliň:

Terjimeçi API - Mysal  <?php # Terjimeçi API serweri $server = 'http://terjime.biz/api'; # Funksiýanyň ady (bu mysalda terjime etýän funskiýany ulanarys) $function = 'translate'; # Funksiýanyň parametrleri $params = '["Türkmençe-Русский","Altyn açar"]'; # Parametrleri URL görnüşe geçirmeli $params = urlencode($params); # Serwere soragy iberýäris we netijäni alýarys $json_result = file_get_contents($server.'?'.$function.'='.$params); # JSON formatda alynan netijäni massiwe öwürýäris $json_result = json_decode($json_result); # Massiwi çap etmek arkaly netijäni görýäris echo ' '; print_r($json_result); echo ' '; ?> PHP dilinde ýazan programmamyzy işe goýberýäris, hem-de netijä seredýäris:

Array (   [0] => altyn; алтын; золото; золотой    [1] => açar; ключ )

Üns beriň! PHP dilinde ýazylan web sahypa (programma) diňe serwerde işleýändir, ýagny siz gönüden-göni öz kompýuteriňizden açyp görüp bilmersiňiz!

Geliň indi bolsa, alynan netijä giňişleýin seredeliň. translate funksiýasynyň netijesinde, her bir terjime edilen söz massiwiň bir elementi bolup durýar. Ýokarky mysalymyzda iki söz terjime edildi, we iki elementden ybarat bolan massiw emele geldi, birinji element = "altyn; алтын; золото; золотой", ikinji element = "açar; ключ". Her element özünde asyl sözi (birinjide altyn, ikinjide açar) we terjime edilen sözüň manylaryny (birinjide алтын; золото; золотой, ikinjide ключ) saklaýar. Her elementdäki sözleri biri-birinden ";" (nokatly otur) belgisiniň kömegi bilen tapawutlandyryp bolar.

Şonuň ýaly-da käwagtlar ýalňyş maglumatlaryň iberilmegi sebäpli sözleri terjime etmek amala aşmaýar. Bu ýagdaýda translate funksiýasy (şol sanda ähli funksiýalar) netijede diňe ýalňyşlygyň kodyny görkezer. Meselem, eger parametrler nädogry görkezilen bolsa, onda 1 we ş.m.

Siz Terjimeçi API-niň islendik funksiýasynyň nähili netije berýänini aşakda "Funksiýalar" bölüminde gerekli funksiýaňyzyň adynyň üstüne basmak arkaly görüp bilersiňiz!

Üns beren bolsaňyz, biz ýokarda PHP kodda parametrlerde boşluk simwolyny ulandyk, näme üçin bizde ýalňyşlyk ýüze çykmady? Sebäbi biz onuň aşagynda urlencode PHP funksiýasyny ulandyk. Bu PHP funksiýa boşluklary %20 bilen çalyşýar.

FUNKSIÝALAR Häzirki wagtda Terjimeçi API özünde 4 sany funksiýany saklaýar. Olar aşakda getirilendir:

Funksiýanyň ady:	Iberiliş metody:	Düşündiriş: translate	GET	sözi, sözleriň toplumyny terjime edýär. languages	GET	terjime edip bolýan dilleriň (ugurlaryň) sanawyny alýar. directions	GET	belli bir diliň ugurlarynyň sanawyny alýar. examples	GET	sözüň sözlem içinde getirilen mysallaryny alýar.

translate sözi, sözleriň toplumyny terjime edýär. Sintaksis: translate=[direction,words] Parametrler: Parametriň ady:	Görnüşi:	Düşündiriş: direсtion	Setir (string)	terjimäniň ugry, terjime ediljek diller. Terjime edip bolýan dilleriň sanawy aşakda getirilendir ("Bellikler"-e serediň!). words	Setir (string)	terjime ediljek söz ýa-da sözleriň toplumy.

Ulanylyşyna mysal: http://terjime.biz/api?translate=["Türkmençe-Русский","Altyn%20açar"] Netije (Jogap): JSON massiw bolup, her bir terjime edilen söz massiwiň bir elementi bolup durýar. Her elementde asyl söz we terjime edilen sözüň manylary saklanýar. Her elementiň düzümindäki sözler ";" belgisiniň kömegi bilen bölünýär. Meselem:

[   "altyn; алтын; золото; золотой", "açar; ключ" ] Ýalňyşlyk kodlary: Kody:	Görnüşi:	Düşündiriş: 0	San (number)	Funksiýanyň ady nädogry. 1	San (number)	Parametrler nädogry. 2	San (number)	Görkezilen dillerde terjime etmek mümkin däl. Bellikler: Häzirki wagtda terjimeçi şu aşaky ugurlar boýunça (dillerde) terjime edip bilýär.

Doly ýazylyşy:	Gysgaça ýazylyşy (Dilleriň kodlary): Türkmençe-Русский	TM-RU Русский-Türkmençe	RU-TM

languages terjime edip bolýan dilleriň (ugurlaryň) sanawyny alýar. Sintaksis: languages=[list_type] Parametrler: Parametriň ady:	Görnüşi:	Düşündiriş: list_type	San (number)	Sanawyň görnüşi:

0 - Dilleriň doly ýazylyşy we gysgaça ýazylyşy bilelikde. 1 - Diňe dilleriň doly ýazylyşy. 2 - Diňe dilleriň gysgaça ýazylyşy.

Ulanylyşyna mysal: http://terjime.biz/api?languages=[0] Netije (Jogap): Görkezilen list_type parametri boýunça terjimeçiniň häzirki wagtda terjime edip bilýän ugurlarynyň (dilleriniň) sanawyny alýar. Meselem:

[	["Türkmençe-Русский", "TM-RU"], ["Русский-Türkmençe", "RU-TM"] ] Ýalňyşlyk kodlary: Kody:	Görnüşi:	Düşündiriş: 0	San (number)	Funksiýanyň ady nädogry. 1	San (number)	Parametrler nädogry.

directions belli bir diliň ugurlarynyň sanawyny alýar. Sintaksis: directions=[language] Parametrler: Parametriň ady:	Görnüşi:	Düşündiriş: language	Setir (string)	Ugurlary kesgitlenjek diliň ady.

Ulanylyşyna mysal: http://terjime.biz/api?directions=["Türkmençe"] Netije (Jogap): Görkezilen dilden haýsy dillere terjime edip bolýan bolsa, şol dilleriň sanawyny alýar. Meselem:

[	"Русский" ] Ýalňyşlyk kodlary: Kody:	Görnüşi:	Düşündiriş: 0	San (number)	Funksiýanyň ady nädogry. 1	San (number)	Parametrler nädogry. 2	San (number)	Häzirlikçe bu dilden başga dile terjime edip bolanok.

examples sözüň sözlem içinde getirilen mysallaryny alýar. Sintaksis: examples=[direction,word] Parametrler: Parametriň ady:	Görnüşi:	Düşündiriş: direction	Setir (string)	terjimäniň ugry, terjime ediljek diller. word	Setir (string)	Sözlem içinde getirilen mysallary alynjak söz.

Ulanylyşyna mysal: http://terjime.biz/api?examples=["Türkmençe-Русский","Sary"] Netije (Jogap): Edil translate funksiýasyna meňzeş, ýöne sözüň terjimesini alanokda, diňe onuň sözlem içinde getirilen mysallaryny alýar. Meselem:

[	"• sary reňk - жёлтая краска", "• sary ýaprak - жёлтый лист", "• sary akasiýa - жёлтая акация", "• sary liliýa - жёлтая лилия", "• buýra sary saç - русые кудри" ] Ýalňyşlyk kodlary: Kody:	Görnüşi:	Düşündiriş: 0	San (number)	Funksiýanyň ady nädogry. 1	San (number)	Parametrler nädogry. 2	San (number)	Häzirlikçe bu dillerde terjime etmek mümkin däl. 3	San (number)	Sözi terjime etmek amala aşmady. 4	San (number)	Bu söz üçin mysallar tapylmady. Terjimeçi API-niň funksiýalary wagtyň geçmegi bilen täzelenmegi, täze funksiýalaryň goşulmagy mümkin. Şonuň üçin şu sahypa wagtly-wagtynda seredip durmagyňyzy maslahat berýäris!

© Turkmensoft, 2012- 2015 Ähli hukuklary goragly